PATVIRTINTA

Raseinių r. Šiluvos gimnazijos

direktoriaus 2022 m. gruodžio 9 d.

įsakymu Nr. V1-141

**RASEINIŲ R. ŠILUVOS GIMNAZIJOS**

**VAIKŲ TURIZMO RENGINIŲ ORGANIZAVIMO APRAŠAS**

**I SKYRIUS**

**BENDROSIOS NUOSTATOS**

1. Vaikų turizmo renginių organizavimo aprašas (toliau – aprašas) nustato vaikų turizmo renginių (žygių, išvykų, ekskursijų, sąskrydžių, varžybų) (toliau – turizmo renginiai) organizavimo tvarką.

2. Aprašo tikslas – reglamentuoti turizmo renginių organizavimą, vykdymą ir laiduoti renginiuose dalyvaujančių vaikų saugumą.

3. Aprašas taikomas klasių vadovams ir mokytojams, organizuojantiems ir vykdantiems vaikų iki 18 metų imtinai turizmo renginius Lietuvos Respublikos teritorijoje ir už jos ribų:

3.1. vykstant už Lietuvos Respublikos ribų, renginio vadovas turi turėti vaikų tėvų sutikimus.

4. Vaikų grupės, naudodamosi visuomeniniais, vandens keliais, keliaudamos draustiniais ar kitomis riboto lankomumo teritorijomis, privalo vadovautis saugaus eismo taisyklėmis, nustatytomis šiems keliams ir teritorijoms.

5. Apraše vartojamos sąvokos:

* 1. **ekskursija** – trumpiau kaip parą trunkantis turistinių objektų lankymas nustatytu maršrutu ugdymo tikslais, kurį vykdo gidas arba mokytojas;
  2. **gidas** – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;
  3. **išvyka** – organizuotas vaikų grupių keliavimas į numatytą turizmo objektą panaudojant transporto priemones;
  4. **sąskrydis** – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;
  5. **turizmo renginio vadovas** – asmuo, turintis tinkamą pasirengimą, organizuojantis pasiruošimą turizmo renginiui ir jam vadovaujantis;
  6. **turistinė stovykla** – trumpalaikio vaikų poilsio organizavimas rekreacinėje teritorijoje įrengtoje stovyklavietėje;
  7. **vaikų turizmo renginys** – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;
  8. **varžybos** – organizuotas vaikų (jų grupių) rungtyniavimas ugdymo tikslais;
  9. **žygis** – įvairios trukmės ugdymo tikslais organizuotas keliavimas nustatytu maršrutu pėsčiomis ar naudojant įvairias priemones.

6. Kitos apraše naudojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**TURIZMO RENGINIŲ PROGRAMOS**

7. Turizmo renginių programos rengiamos vadovaujantis Bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“ (Lietuvos Respublikos švietimo ir mokslo ministro 2011 m. liepos 5 d. įsakymo Nr. V-1214 redakcija).

8. Žygio, ekskursijos, išvykos programas (*2 priedas*) ir sąskrydžio, varžybų nuostatus rengia turizmo renginio vadovas, tvirtina gimnazijos direktorius.

9. Turistinės stovyklos programos rengiamos pagal Raseinių rajono savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašą.

10. Išvykusio į turizmo renginį mokytojo pamokas vaduoja toje klasėje tą dieną, kai vyksta turizmo renginys, dirbantys mokytojai:

10.1. mokytojas, vedantis turizmo renginį, mokytojams, kurie vaduoja jo pamokas, palieka parengtas užduotis.

**III SKYRIUS**

**TURIZMO RENGINIŲ DALYVIŲ SAUGUMO UŽTIKRINIMAS**

11. Turizmo renginiuose leidžiama dalyvauti:

11.1. vienos dienos trukmės žygiuose pėsčiomis, išvykose ir mokomosiose ekskursijose nuo 6 metų;

11.2. dviejų dienų žygiuose pėsčiomis nuo 9 metų;

11.3. žygiuose slidėmis, vandens turizmo priemonėmis nuo 12 metų;

11.4. žygiuose dviračiais nuo 12 metų, o jeigu vaikai yra išklausę papildomą mokymo kursą ir turi mokyklos išduotą pažymėjimą – ne jaunesniems kaip 10 metų;

11.5. sąskrydžiuose, varžybose – šių renginių nuostatuose numatyta tvarka;

11.6. jaunesni negu aprašo 11.1-11.4 punktuose nurodyti vaikai gali dalyvauti turizmo renginiuose tik turėdami tėvų arba teisėtų vaiko globėjų rašytinį sutikimą.

12. Vaikai, nepriskirti pagrindinei medicininei fizinio pajėgumo grupei arba turintys specialiųjų ugdymosi poreikių, dviejų dienų ir ilgiau trunkančiuose turizmo renginiuose gali dalyvauti tik su gydytojo leidimu.

13. Vaikų grupei, dalyvaujančiai turizmo renginiuose, gimnazijos direktorius 15 vaikų grupei skiria 1 turizmo renginio vadovą. Atsižvelgiant į renginio specifiką, mokinių amžių ir jų specialiuosius poreikius, gimnazijos direktorius gali skirti kitą turizmo renginio vadovų skaičių. Priešmokyklinio amžiaus vaikų grupei, neatsižvelgiant į vaikų skaičių, skiriami ne mažiau kaip 2 turizmo renginio vadovai.

14. Gimnazijos direktorius, užtikrindamas turizmo renginių dalyvių saugumą:

14.1. tvirtina turizmo renginio programą, dalyvių sąrašą, turizmo renginio vadovo (-ų) kandidatūrą (-as);

14.2. padeda pasirengti turizmo renginiui;

14.3. nustato turizmo renginių vadovo(-ų) pareigas;

14.4. už gerą programos vykdymą gali paskatinti turizmo renginio vadovą ir vaikus;

14.5. už programos vykdymo pažeidimus turizmo renginio vadovą gali nubausti drausmine tvarka.

15. Organizuojant ugdymo procesą (pamoką) už gimnazijos ribų Raseinių miesto teritorijoje ar vykstant į varžybas, konkursus, olimpiadas ir kt. renginius, ne vėliau kaip prieš tris darbo dienas, mokytojas teikia prašymą (*aprašo 1 priedas*) gimnazijos direktoriui apie planuojamą išvyką, nurodo renginio pavadinimą, vietą, datą laiką, pateikia vykstančių dalyvių ir renginio vadovų sąrašą, pasirašytinai (elektroniniame dienyno TAMO „Saugaus elgesio ir kiti instruktažai“) supažindina dalyvius su saugaus elgesio instruktažu. Saugaus elgesio ir kiti instruktažai mokytojo saugomi iki mokslo metų pabaigos.

16. Turizmo renginio vadovas, užtikrindamas turizmo renginių metu vaikų saugumą:

16.1. parengia žygio, ekskursijos, išvykos programą (*aprašo 2 priedas*), užduotis mokiniams, pasirenka lydintį (čius) asmenį (is), numato detalų maršrutą (atsižvelgia į dalyvių amžių, jų pasirengimo lygį ir fizinę būklę, nustato išvykimo, atvykimo vietą ir laiką, nakvynės vietą), surenka 11.6, 12 punktuose nurodytus dokumentus;

16.2. vykdo saugos instruktažą atsižvelgdamas į konkretaus turizmo renginio rizikos faktorius ir remdamasis saugos instruktažo rekomendacijomis (*aprašo 5 priedas*),

16.3. apie vykdomą turizmo renginį jo pasirinktu būdu informuoja vaikų tėvus (globėjus, rūpintojus):

16.3.1. įteikia nustatytos formos pranešimą raštu (*aprašo 4 priedas*);

16.3.2. pateikia informaciją el. dienyne / el. paštu / kita fiksuoto pranešimo forma;

16.3.3. klasės tėvų susirinkimų metu pasirašytinai;

16.4. ne vėliau kaip prieš tris darbo dienas iki numatomo renginio pateikia turizmo renginio programą, (*aprašo 2 priedas*), mokinių sąrašą (*aprašo 3 priedas*), direktoriui tvirtinti;

16.5. supažindina grupės narius su pirmosios pagalbos teikimu ir naudojimusi pirmosios pagalbos vaistinėle, parengta saugos instrukcija. Saugos instruktažus su vaikais registruoja renginiuose dalyvaujančių vaikų saugos instruktavimų registravimo žurnale (*aprašo 6 priedas*), pats pasirašo nurodytame žurnale kaip instruktažo vykdytojas. Renginiuose dalyvaujančių vaikų saugos instruktavimų registravimo žurnalus pateikia gimnazijos raštinės darbuotojui;

16.6. vadovaujantis patvirtinta turizmo renginio programa užtikrina vaikų saugą renginio metu, moka suteikti pirmąją medicininę pagalbą;

16.7. susidarius situacijai, gresiančiai vaikų saugai, pakeičia maršrutą, sustabdo arba nutraukia turizmo renginio vykdymą.

17. Turizmo renginiuose dalyvaujantys vaikai nuo 14 metų:

17.1. susipažinę su turizmo renginio organizavimo tvarka ir saugos reikalavimais, pasirašo renginiuose dalyvaujančių vaikų saugos instruktavimų registravimo žurnale (*aprašo 6 priedas*);

17.2. prieš turizmo renginį pasiskirsto pareigomis, užduotimis ir kt.;

17.3. privalo laikytis saugaus elgesio normų, būti drausmingi ir mandagūs, vykdyti turizmo renginio vadovo (-ų) nurodymus.

18. Turizmo renginiuose dalyvaujantys vaikai iki 14 metų:

18.1. pristato nustatytos formos tėvų (globėjų, rūpintojų) sutikimus, nurodytus 11.6 punkte;

18.2. prieš turizmo renginį pasiskirsto pareigomis, užduotimis ir kt.;

18.3. privalo laikytis saugaus elgesio normų, būti drausmingi ir mandagūs, vykdyti turizmo renginio vadovo(-ų) nurodymus.

**IV SKYRIUS**

**MAUDYMOSI REIKALAVIMAI**

19. Turizmo renginiuose maudytis galima tik sveikatingumo, higienos, o ne sporto tikslais.

20. Vykdant turizmo renginius maudymosi vieta parenkama iš anksto. Maudytis leidžiama tik paplūdimiuose ir kitose nustatyta tvarka įrengtose maudymosi vietose vadovaujantis Lietuvos higienos normos HN 79:2010 „Vaikų vasaros poilsio stovykla. Bendrieji sveikatos saugos reikalavimai” (su vėlesniais pakeitimais).

21. Maudymosi plotą privalo žinoti visi besimaudantieji.

22. Maudomasi tik turizmo renginio vadovui leidus ir jam stebint.

23. Vienu metu gali maudytis ne daugiau kaip 8 vaikai. Maudymosi metu turizmo renginio vadovui reikia būti labai atidžiam ir turėti specialias gelbėjimosi priemones.

24. Maudymosi metu draudžiama be reikalo šūkauti, nes šauksmas yra pagalbos prašymo signalas.

**V SKYRIUS**

**ĮVYKUS NELAIMINGAM ATSITIKIMUI**

1. Įvykus nelaimingam įvykiui, turizmo renginio vadovas įvertina įvykio svarbą ir nedelsiant informuoja specialiąsias tarnybas. Apie esamą padėtį informuoja gimnazijos direktorių bei turizmo renginio dalyvių tėvus (globėjus, rūpintojus).
2. Išnagrinėjus nelaimingo atsitikimo aplinkybes, gimnazijos direktorius informuoja Raseinių rajono savivaldybės administracijos Švietimo ir sporto skyriaus vedėją.
3. Įvykus nelaimingam įvykiui, vadovaujamasi Moksleivių nelaimingų atsitikimų tyrimo, registravimo ir apskaitos nuostatais, patvirtintais Lietuvos Respublikos švietimo, mokslo ir sporto ministro įsakymu.

**VI SKYRIUS**

**RENGINIŲ PROGRAMŲ FINANSAVIMAS**

28. Renginiai finansuojami teisės aktų nustatyta tvarka.

29. Turistinės stovyklos programos gali būti finansuojamos pagal vaikų vasaros poilsio programų finansavimo tvarkos aprašą.

**VII SKYRIUS**

**BAIGIAMOSIOS NUOSTATOS**

30. Vaikų turizmo renginiai karantino, ekstremalios situacijos metu organizuojami, užtikrinant programos dalyvių sveikatą ir saugumą, atsižvelgiant į valstybės lygio ekstremaliosios situacijos operacijų vadovo sprendimus.

31. Aprašas gali būti keičiamas, papildomas, panaikinamas gimnazijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_

Raseinių r. Šiluvos gimnazijos

vaikų turizmo renginių organizavimo aprašo

1 priedas

(pareigos)

(vardas, pavardė)

Raseinių r. Šiluvos gimnazijos

direktoriui Rimui Puidokui

**PRAŠYMAS**

**DĖL VYKIMO SU GIMNAZIJOS MOKINIAIS**

202...-\_\_\_\_\_\_\_\_\_\_\_\_

Šiluva

Prašau leisti man su \_\_\_\_\_\_\_\_\_kl. gimnazijos mokiniais 202.. m. \_\_\_\_\_\_\_\_\_\_d.

vykti į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Išvykstame \_\_\_\_\_\_\_\_\_\_\_\_\_\_\_\_\_\_\_\_\_\_, grįžtame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Raseinių r. Šiluvos gimnazijos

vaikų turizmo renginių organizavimo aprašo

2 priedas

**TURIZMO RENGINIO PROGRAMA**

|  |  |  |
| --- | --- | --- |
| PROGRAMOS POBŪDIS  (ekskursija, išvyka, kultūrinė edukacija, sąskrydis, turistinė stovykla, varžybos, žygis) | | (tinkamą įrašyti) |
| PROGRAMOS TIKSLAS(-AI) | |  |
| MOKOMIEJI DALYKAI, ĮEINANTYS Į PROGRAMĄ | |  |
| NUMATOMOS DALYKŲ VEIKLOS IR ATSISKAITYMO FORMOS (numato dalyko mokytojas) | | (dalykas , užduotis, atsiskaitymo forma) |
| PROGRAMOS DALYVIAI  (nurodyti, kiek iš konkrečios klasės  mokinių dalyvauja) | |  |
| PROGRAMOS TURINYS | |  |
| PROGRAMOS VYKDYMAS: | DATA |  |
| MARŠRUTAS |  |
| TRUKMĖ |  |
| IŠVYKIMO VIETA  IR LAIKAS |  |
| PARVYKIMO VIETA IR LAIKAS |  |
| NAKVYNĖS VIETA (jeigu programa ne vienos dienos) |  |
| VEIKLAI SKIRTOS LĖŠOS | |  |

Programą rengė \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Programoje dalyvaujantys dalykų mokytojai: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

**\_\_\_\_\_\_\_ \_\_\_\_\_\_\_\_\_\_\_\_\_\_\_\_**

(parašas) (vardas, pavardė)

Raseinių r, Šiluvos gimnazijos

vaikų turizmo renginių organizavimo aprašo

3 priedas

**TURIZMO RENGINIO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_DALYVIŲ SĄRAŠAS**

(programos pobūdis)

Maršrutas:

Data:

|  |  |  |
| --- | --- | --- |
| **Eil.**  **Nr.** | **Pavardė, vardas** | **Klasė** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Turizmo renginio vadovas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Lydintys asmenys: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

**\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(parašas) (vardas, pavardė)

Raseinių r. Šiluvos gimnazijos vaikų turizmo renginių

organizavimo aprašo

4 priedas

**RASEINIŲ R. ŠILUVOS GIMNAZIJA**

**PRANEŠIMAS TĖVAMS**

**DĖL GIMNAZIJOS MOKINIŲ VYKIMO Į TURIZMO RENGINIUS**

Gerb. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_m. \_\_\_\_\_\_\_\_\_\_\_\_\_\_\_\_ mėn. \_\_\_ d. yra organizuojamas (a)\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(nurodyti turizmo renginio pavadinimą)

Šio renginio tikslas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Jo metu bus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti, kokia veikla bus atlikta)

Išvykstame nuo mokyklos (jeigu ne, nurodyti kitą išvykimo vietą) \_\_\_ mėn\_\_\_d.\_\_\_val.

Parvykstame prie mokyklos (jeigu ne, nurodyti kitą parvykimo vietą)\_\_\_ mėn. \_\_\_d. \_\_\_\_val.

Kelionės maršrutas: iš\_\_\_\_\_\_\_\_\_\_\_\_\_\_\_ į \_\_\_\_\_\_\_\_\_\_\_\_\_\_\_\_\_\_\_ per \_\_\_\_\_\_\_\_\_\_\_\_\_\_\_\_\_\_\_.

Renginio trukmė \_\_\_\_\_\_ val. (Nakvynė\_\_\_\_\_\_\_\_\_\_\_\_\_\_\_\_).

Jūsų sūnus/ duktė yra supažindintas (a) su saugaus elgesio instruktažu ir veiklos programa.

Prašau Jūsų pakartotinai supažindinti savo sūnų/ dukrą su saugaus elgesio ir eismo taisyklėmis turizmo renginio metu.

Dėl išsamesnės informacijos kreiptis į mokytoją \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Skambinti tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Renginio organizatorius ir už mokinių saugumą renginio metu atsakingas asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas pavardė, data, kontaktinis telefonas renginio metu)

Jeigu nesutinkate dėl renginio tikslo, veiklos, maršruto ar kitų dalykų, siūlome nepasirašyti sutikimo.

**KIRPTI**

Sutinku, kad, reikalui esant, mano sūnui/ dukrai būtų suteikta medicinos pagalba.

Sutinku, kad, renginio organizatorių veiklos informacijos sklaidos tikslais, mano sūnų/dukrą galima būtų fotografuoti.

Sutinku, kad, vykstant prie vandens telkinių (atvirų telkinių, baseinų), mano sūnui/dukrai būtų leista juose maudytis.

Susipažinau, sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_

(tėvų (globėjų,) vardas pavardė, tel. Nr.) (parašas) (data)

**Papildoma informacija, kurią, reikalui esant, pateikia tėvai, globėjai:**

Mano sūnus/duktė vartoja vaistus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti kokius ir kaip juos vartoja)

Įdedu šiuos vaistus jam/jai išvykstant.

Mano sūnus/ duktė yra alergiškas(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti kam ir kaip elgtis pasireiškus alergijai)

Raseinių r. Šiluvos gimnazijos

vaikų turizmo renginių organizavimo aprašo

5 priedas

**SAUGOS INSTRUKTAŽO REKOMENDACIJOS**

**i. SAUGUS elgesys muziejuose, parodose ir kultūrinėse edukacijose**

1. Muziejuose, parodose ir kultūrinėse edukacijose kiekvienas dalyvis privalo saugoti eksponatus, neliesti jų rankomis (jeigu muziejaus taisyklės to neleidžia), vaikščioti atsargiai, nekliudyti eksponatų, klausytis ekskursijos vadovo nurodymų ir pasakojimo apie vieną ar kitą eksponatą.

2. Be grupės vadovo leidimo draudžiama atsiskirti nuo grupės dalyvių arba atsilikti nuo grupės.

3. Jeigu ekskursijos ar edukacijos metu yra būtinybė išeiti, apie tai būtina informuoti grupės vadovą.

**ii. Saugus elgesys gatvėje, viešajame transporte:**

**autobuse, troleibuse, traukinyje**

4. Mūsų respublikoje ir daugelyje kitų šalių eismas vyksta dešiniąja puse, reikia vengti ėjimo prieš judėjimą. Prasilenkiama iš dešinės.

5. Net ir labai dideliuose sambūriuose negalima stumdytis, skintis kelio alkūnėmis. Pastebėję, kad kas nors skuba, pasitraukite į šalį.

6. Jeigu turistinė grupė keliauja su lazdomis, tai lazdą reikia laikyti vertikaliai, nes horizontaliai nešti lazdą ar ilgą skėtį yra pavojinga, į jų smaigalius gali susižeisti praeiviai. Skėčiu ir lazda nemosuoti.

7. Einant reikia atsižvelgti į šaligatvio plotį. Siauru šaligatviu greta gali eiti tik du arba vienas asmuo. Sutiktuosius reikia praleisti. Paprastai tai daro jaunesnis amžiumi.

8. Pirmenybę sėsti į viešąjį transportą turi neįgalūs asmenys, maži vaikai, pagyvenę žmonės.

9. Laikytis transporto priemonių taisyklių: draudžiama iškišti rankas, persisverti per važiuojančios transporto priemonės langą, važiuojant atidarinėti duris, išlipus iš transporto priemonės, iškart bėgti per gatvę ir kt.

10. Dėl paskirties vietos pasitikslinimo, dėl persėdimo reikia teirautis transporto darbuotojų, o ne keleivių, nes pastarieji gali suklaidinti.

**iii. Elgesys prie vandens telkinio**

11. Kategoriškai draudžiama maudytis nežinomose ir nepatikrintose vietose, audros metu, esant blogam orui, dideliam rūkui, prastam matomumui.

12. Geriausia ir saugiausia organizuoti maudymąsi atitvertuose pliažuose, kur budi gelbėjimo tarnybos. Jeigu nėra įrengtų maudyklų, grupės vadovas privalo patikrinti pasirinktos maudymosi vietos gylį, dugno saugumą. Tik įsitikinus visišku saugumu, leidžiama maudytis ne daugiau kaip 8 gimnazistams vienu metu, nurodytoje maudymosi vietoje, vienam asmeniui skiriama 4 kvadratiniai metrai ploto. (Laikytis kitų reikalavimų, numatytų Lietuvos higienos normos HN 79:2010 „Vaikų vasaros poilsio stovykla. Bendrieji sveikatos saugos reikalavimai”, patvirtintos Lietuvos Respublikos sveikatos apsaugos ministro 2010 m. rugsėjo 7 d. įsakymu Nr. V - 765 (Žin., 2010, Nr. 108-5567).

13. Jei grupė turi valčių, jos turi būti parengtos panaudoti gelbėjimui maudymosi metu.

14. Draudžiama maudymosi metu šūkauti, nes šauksmas vandenyje yra pagalbos prašymo signalas.

15. Kategoriškai draudžiama renginio dalyviams nardyti, šokinėti iš valties ar nuo stataus skardžio, kranto, maudytis temstant ar tamsiu paros metu be vadovo leidimo.

16. Kategoriškai draudžiama vieniems dalyviams irstytis valtimi.

17.Suorganizavę plaukimą valtimis, grupės vadovas ar plaukimo vadovas (rekomenduojama abiems kartu) patikrina, ar valtys techniškai tvarkingos, ar yra gelbėjimo priemonės (liemenės, gelbėjimo ratai, virvės ir pan.). Valties šeimininkas turi būti suaugęs žmogus, mokantis gerai plaukti ir apmokytas gelbėjimo būdų, sugebantis techniškai irkluoti.

18. Valtimis galima vežti tik leistiną asmenų skaičių, kuris nurodytas ant valties borto. Neleistina plaukti toliau kaip 100 metrų nuo kranto. Nemokantys gerai plaukti, prieš sėsdami į valtį, užsideda gelbėjimosi liemenes. Kitas gelbėjimo inventorius sudedamas į valtį.

**iv. Elgesys žaidimų ir atrakcionų metu**

19. Vadovams ypač reikia būti dėmesingiems, kai gimnazijos mokiniai žaidžia specialiose žaidimų, atrakcionų vietose.

20. Gimnazijos mokiniai privalo laikytis žaidimų ar atrakcionų vietose nurodytų saugos reikalavimų.

21. Vadovas privalo įsitikinti, ar tvarkingas inventorius, kuris bus naudojamas renginio metu.

**V. ELGESYS PRIE LAUŽAVIEČIŲ**

22. Kategoriškai draudžiama liesti, ardyti, sprogdinti, mesti į laužą rastus sprogmenis.

23. Radus sprogmenis ar į juos panašius daiktus, dalyviai privalo pranešti vadovui. Vadovo pareiga pažymėti tokių radinių teritoriją, pranešti policijai, artimiausiam kariniam daliniui.

24. Draudžiama kurti laužą, eiti arti jo mergaitėms ilgais palaidais plaukais.

25. Negalima imti į rankas ką tik užgesusių nuodėgulių.

**vi. Elgesys pasiklydus mieste ar kitoje nepažįstamoje vietovėje**

26. Jeigu renginio dalyvis(iai) atsiskyrė nuo grupės ir pasiklydo, esant galimybei, pirmiausia privalo susisiekti su grupės vadovu (paskambinti telefonu).

27. Neturint tokios galimybės, laukti toje vietoje, kur atsiskyrė nuo grupės, nebandyti patiems susirasti grupę.

28. Jeigu renginio dalyvis(iai) tiksliai žino grupės buvimo adresą, galima kreiptis į policijos pareigūnus, kad padėtų pasiekti grupės buvimo vietą.

**ViI. GALIMI RIZIKOS VEIKSNIAI ŽYGIO METU. SAUGOS PRIEMONĖS**

29. Skendimas. Laikytis maudymosi atviruose telkiniuose, plaukimo įvairiomis vandens transporto priemonėmis taisyklių, pasirūpinti reikiamomis saugos vandenyje priemonėmis (gelbėjimosi ratai, liemenės); be vadovo leidimo nelipti į vandenį, nesimaudyti nepažymėtoje maudymosi vietoje.

30. Terminiai nudegimai. Laikytis priešgaisrinių ir aplinkosaugos reikalavimų. Laužą kurti tik su pirštinėmis ir galvos apdangalu ne arčiau kaip 50 m. nuo medynų pakraščių.

31. Sužeidimo galimybė. Laikytis saugaus eismo, elgesio gamtoje, viešose vietose taisyklių.

32. Saulės smūgis, nušalimai. Priklausomai nuo meteorologinių sąlygų pasirūpinti tinkama apranga ir galvos apdangalu.

33. Vabzdžių įgėlimai, erkės, gyvatės, šuns, laukinio žvėries įkandimas. Pasirūpinti tinkama apranga ir apavu (storapadžiai batai ar kt.), vengti nuošalių sodybų, kur galima grėsmė sutikti nepririštus šunis; išsiaiškinti, ar vietovė nėra paskelbta pasiutligės zona.